
	REPUBLIKA HRVATSKA 
  OPĆINSKI KAZNENI SUD U ZAGREBU 
                ODJEL ZA MLADEŽ
	Zagreb, Ilica - Selska, Ilica 207		   Poslovni broj: Kovm-90/2026-17


R E P U B L I K A   H R V A T S K A      
                                                
R  J  E  Š  E  N  J  E

Općinski kazneni sud u Zagrebu, Odjel za mladež, po sucu pojedincu ovog suda Stanislava Walaszeka sa ovlastima optužnog vijeća uz sudjelovanje Andriane Zubčić kao zapisničara, u kaznenom predmetu protiv okrivljenog D. S. kaznenog djela iz članka 139. stavka 2. Kaznenog zakona („Narodne novine“ broj: 125/11, 144/12, 56/15, 101/17, 118/18, 126/19, 84/21, 114/22, 114/2, 36/24, 136/25 – dalje u tekstu: KZ/11), povodom optužnice Općinskog kaznenog državnog odvjetništva u Zagrebu broj KOmp-DO-27/2026 od 24. travnja 2026., odlučujući o prijedlogu za produljenje mjera opreza dana, 14. srpnja 2026.,

r i j e š i o   j e 

I Na temelju članka 98. stavka 1. i 6. Zakona o kaznenom postupku („Narodne novine“ br: 152/08., 76/09., 80/11., 91/12. – odluka Ustavnog suda, 143/12., 56/13., 145/13., 152/14., 70/17., 91/12, 143/12, 56/13, 145/13, 152/14, 70/17, 126/19, 130/20, 80/22, 36/24, 72/25 i 13/26 -  dalje u tekstu: ZKP/08) u vezi članka 98. stavka 2. točke 4. i 5. ZKP/08, a iz osnove iz članka 123. stavka 1. točke 3. ZKP/08. 

produljuju se mjere opreza

D. S., zvanog "", OIB:, sina i at, rođene, rođenog. u, s prebivalištem u, , i stvarnim boravištem u, državljanina RH, soboslikara, pismenog, sa završenom SSS, zaposlenog s mjesečnim primanjima od oko 2.500,00 eura, neoženjenog, bez djece, bez imovine, neodlikovanog, vojsku nije služio, neosuđivanog, ne vodi se drugi kazneni postupak,

zabrana približavanja određenoj osobi i zabrana uspostavljanja ili održavanja veze s određenom osobom i to prema: 

- žrtvi kaznenog djela djetetu, rođenom. OIB:., s prebivalištem u.,

kojem se ne smije približiti na razdaljini manjoj od 200 metara, te s kojim ne smije uspostavljati ili održavati izravne ili neizravne veze bilo neposredno, bilo telefonskim putem ili putem električne pošte, putem društvenih mreža te drugih modernih sredstva komunikacije
II Na temelju članka 100. stavak 2. ZKP/08 i članka 9. i 10. Pravilnika o načinu izvršavanja mjera opreza (Narodne novine broj 92/09 i 66/14) navedene mjere opreza iz članka 98. stavka 2. točke 4. i 5. ZKP/08 izvršavaju djelatnici nadležne policijske postaje, koji su dužni sukladno članku 101. stavak 1. ZKP/08 dostaviti pisano izvješće ovome sudu o tome da li se okrivljenik pridržava mjera opreza koje su mu izrečene.

III U slučaju nepridržavanja izrečenih mjera opreza, iste će se zamijeniti istražnim zatvorom.

IV Na temelju članka 98. stavka 7. ZKP/08 ove mjere opreza mogu trajati dok za to postoji potreba, a najdulje do izvršnosti presude odnosno do upućivanja na izdržavanje kazne zatvora ukoliko takva kazna bude izrečena, te se određuju kao zamjena za mjeru istražnog zatvora.
Obrazloženje

1. Općinsko kazneno državno odvjetništvo u Zagrebu podnijelo je ovom sudu protiv okrivljenog D. S. kaznenog djela iz članka 139. stavka 2. KZ/11, s prijedlogom da se protiv okrivljenika produlje mjera opreza iz članka 98. stavka 2. točke 4. i 5. ZKP/08.

2. Povodom prijedloga za određivanje mjera opreza održano je ročište dana 14. srpnja 2026., a na koju nije pristupio uredno pozvani tužitelj i okrivljenik.

3. U pisanom prijedlogu zamjenica Općinskog kaznenog državnog odvjetništva u Zagrebu predložila je da se okrivljenom D. S. produlje mjere opreza iz članka 98. stavka 2. točke 4. i 5. ZKP/08 iz razloga jer i dalje egzistiraju svi uvjeti za produljenje mjera opreza određenih temeljem članka 123. stavka 1. točke 3. ZKP/08, iz razloga jer na strani optuženika postoji iteracijska opasnost.

4. Prije održanog ročišta sud je sukladno članku 98. stavku 3. ZKP/08, kontaktirao majku i zakonsku zastupnicu maloljetnog oštećenika, koja je navela da je optuženik dosada poštivao mjere opreza i da nije bilo kršenja, te je predložila da se okrivljeniku i dalje produže mjere opreza jer se dijete i dalje boji okrivljenika, te je navela da se okrivljenik u međuvremenu približavao i drugoj djeci. 

5. Nakon razmatranja prijedloga Općinskog državnog odvjetnika u Zagrebu, te uvida u spis predmeta, sudac je utvrdio da je prijedlog osnovan. 

6. Naime, iz prikupljenih dokaza iz spisa predmeta zasada proizlazi osnovana sumnja da bi okrivljenik počinio kazneno djelo koje mu se podignutom optužnicom stavljaju na teret, a što je osnovna pretpostavka za primjenu mjere istražnog zatvora, a time i podredno za primjenu mjera opreza iz članka 98. stavka 2. točke 4., 5. i 10. ZKP/08. Naime, osnovana sumnja posebno proizlazi iz službene zabilješke o dojavi s izvješćem o utvrđenom činjeničnom stanju, zapisnika o ispitivanju prisutnosti alkohola, opojnih droga ili lijekova u organizmu broj 02398918, zapisnika o privremenom oduzimanju predmeta (bez naloga), potvrde o privremenom oduzimanju predmeta broj 00264370 Policijske uprave zagrebačke, Policijske postaje Dugo Selo, zapisnika o ispitivanju osumnjičenika D. S. od 2. rujna 2025. uz DVD snimku ispitivanja, zapisnika o prvom ispitivanju okrivljenika D. S. od 2. rujna 2025. uz DVD snimku ispitivanja, zapisnika o ispitivanju žrtve maloljetnog na Županijskom sudu u Zagrebu od 26. ožujka 2026., a čime je dakle ispunjen osnovni zakonski uvjet.

7. Nadalje, posebne uvjete za određivanje istražnog zatvora, a time i podredno za određivanje gore navedenih mjera opreza, sud je utvrdio iz okolnosti da je okrivljenik predmetno kazneno djelo počinio sa visokim stupnjem kriminalne volje budući da je pod sredstvom maloljetne rođene. godine u više navrata prijetio maloljetnom rođenom  ., a koje su prijetnje uključivale i prijetnje smrću i što je sve kulminiralo 1. rujna 2025. kada je ponovno putem glasovne poruke posredstvom maloljetne, poručio "bit će ti najmlađi brat mrtav, jebem ti mater cigansku", a koju glasovnu poruku je maloljetna dala maloljetnom da ju presluša, a koje riječi i ponašanje su kod maloljetnog izazvale osjećaj straha i bojazni za vlastiti život i sigurnost, te za život i sigurnost članova njegove obitelji. Dakle, optuženik je u svojem ponašanju pokazao vrlo visok stupanj upornosti ali i bezobzirnosti  i bešćutnosti, koji se očito nije mogao suzdržati od svojih agresivnih ispada naspram maloljetnog i koji je prijetnje upućivao putem maloljetne, a koje sve okolnosti upućuju upravo na one okolnosti zbog kojih bi okrivljenik mogao ponoviti ista ili istovrsna kaznena djela, a čime je dakle ispunjena i posebna pretpostavka.

8. Međutim, sud nalazi da se opasnost od ponavljanja istog ili istovrsnog kaznenog djela na strani okrivljenog D. S. može prevenirati i blažim mjerama od istražno zatvorske. Naime, razmatrajući sve gore navedene okolnosti ovo vijeće nalazi da je okrivljenik D. S., dosada kazneno neosuđivana osoba, kao i da je isti dosada uredno poštivao određene mu mjere opreza koje nije prekršio zbog čega sud smatra da opasnost može otkloniti i blažim mjerama i to gore navedenim mjerama opreza, sukladno načelu razmjernosti iz članka 95. stavka 1. ZKP/08.

9. Slijedom iznijetog, sud je utvrdio da je prijedlog tužitelja osnovan i da se prema okrivljeniku trebaju produljiti mjere opreza iz članka 98. stavka 2. točki 4. i 5. i. ZKP/08.

10. Napominje se da navedene mjere znače da će sud ukoliko okrivljenik se ne bude pridržavao tih mjera, iste mjere zamijeniti istražnim zatvorom sukladno odredbi članka 98. stavka 1. ZKP/08. Isto tako ove mjere opreza mogu trajati dok za to postoji potreba, a najdulje do izvršnosti presude s time da će sud sukladno odredbi članka 98 stavka 6. ZKP/08 svaka dva mjeseca računajući od pravomoćnosti prethodnog rješenja o mjeri opreza, ispitati po službenoj dužnosti da li još postoji potreba za mjerom opreza te je rješenjem produljiti ili ukinuti ako više nije potrebna. Nadalje, sukladno članku 98. stavku 7. ZKP/08 protiv ovog rješenja stranke mogu izjaviti žalbu, koja ne zadržava izvršenje rješenja. I sukladno članku 100. stavku 2. ZKP/08 navedenu mjeru izvršava Policijska postaja Dugo Selo, Policijske uprave zagrebačke.

11. Slijedom navedenog odlučeno je kao u izreci rješenja.

U Zagrebu, 14. srpnja 2026.

								  	Sudac za mladež:

    	         	            			                               Stanislav Walaszek 












Uputa o pravnom lijeku:
Protiv ovog rješenja stranke i žrtva mogu podnijeti žalbu u roku od 3 (tri) dana računajući od primitka rješenja. Žalba se podnosi Općinskom kaznenom sudu u Zagrebu, pisano u tri istovjetna primjerka, a o žalbi odlučuje Županijski sud u Zagrebu.

DNA:
1. Općinsko kazneno državno odvjetništvo u Zagrebu na broj KOmp-DO-27/2026
2. Okrivljeni D. S. 
3. Punomoćnica djeteta žrtve odvjetnica Mira Pavić Petek, putem e-komunikacije
4. ZZ djeteta 
5. Policijska uprava zagrebačka, Policijska postaja Dugo Selo
6. Hrvatski zavod za socijalni rad, Područni ured Dugo Selo
7. U spis

